CELEX: 22011D0105
Language: et
Date: 2011-09-30 00:00:00
Title: EMP Ühiskomitee otsus nr 105/2011, 30. september 2011 , millega muudetakse EMP lepingu XXI lisa ( „Statistika” )

1.12.2011   
            
            
               ET
            
            
               Euroopa Liidu Teataja
            
            
               L 318/43
            
         EMP ÜHISKOMITEE OTSUS
   nr 105/2011,
   30. september 2011,
   millega muudetakse EMP lepingu XXI lisa („Statistika”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XXI lisa on muudetud EMP Ühiskomitee 1. juuli 2011. aasta otsusega nr 89/2011 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 6. mai 2009. aasta määrus (EÜ) nr 471/2009, mis käsitleb ühenduse statistikat väliskaubanduse kohta kolmandate riikidega ning millega tunnistatakse kehtetuks nõukogu määrus (EÜ) nr 1172/95 (2).
            
         
               (3)
            
            
               Määrusega (EÜ) nr 471/2009 tunnistatakse alates 1. jaanuarist 2010 kehtetuks nõukogu määrus (EÜ) nr 1172/95, (3) mis on lepingusse inkorporeeritud, kuid mille kohaldamist tuleks jätkata EFTA riikide suhtes ning mis tuleb sellest tulenevalt alates 1. jaanuarist 2012 lepingust välja jätta,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XXI lisa muudetakse järgmiselt.
   
               1)
            
            
               Punkt 8 (nõukogu määrus (EÜ) nr 1172/95) nummerdatakse ümber punktiks 8a.
            
         
               2)
            
            
               Uue punkti 8a (nõukogu määrus (EÜ) nr 1172/95) järele lisatakse järgmine punkt:
               
                           „8.
                        
                        
                           
                              32009 R 0471: Euroopa Parlamendi ja nõukogu 6. mai 2009. aasta määrus (EÜ) nr 471/2009, mis käsitleb ühenduse statistikat väliskaubanduse kohta kolmandate riikidega ning millega tunnistatakse kehtetuks nõukogu määrus (EÜ) nr 1172/95 (ELT L 152, 16.6.2009, lk 23).
                           Käesolevas lepingus loetakse selle määruse sätteid järgmises kohanduses:
                           
                                       a)
                                    
                                    
                                       EFTA riigid jõustavad käesoleva määruse täitmiseks vajalikud meetmed 1. jaanuariks 2012;
                                    
                                 
                                       b)
                                    
                                    
                                       kõik viited kesksele kliiringusüsteemile ja sellega seotud sätetele ei ole EFTA riikide jaoks asjakohased;
                                    
                                 
                                       c)
                                    
                                    
                                       artikli 2 punkti a teksti loetakse Liechtensteini puhul järgmises kohanduses:
                                       „ „kaup” – kõik vallasasjad, välja arvatud elektrivool;”;
                                    
                                 
                                       d)
                                    
                                    
                                       artikli 2 punkti b tekst asendatakse järgmisega:
                                       „EMP statistiline territoorium hõlmab põhimõtteliselt lepinguosaliste tolliterritooriume. Sellega seoses määratlevad lepinguosalised oma statistilised territooriumid.
                                       Norra puhul lisatakse statistilise territooriumi hulka Svalbardi saarestik ja Jan Mayeni saar.
                                       Liechtenstein vabastatakse andmete kogumisest Šveitsi ja Liechtensteini vahelise kaubanduse kohta. Liechtenstein kogub andmeid ainult otsese impordi ja ekspordi kohta, välja arvatud laod ja tollimaksuvabad laod.
                                       Islandi puhul hõlmab statistiline territoorium tolliterritooriumi.”;
                                    
                                 
                                       e)
                                    
                                    
                                       Liechtenstein vabastatakse artikli 5 lõike 1 punkti e alusel nõutavate andmete kogumisest;
                                    
                                 
                                       f)
                                    
                                    
                                       artikli 5 lõike 1 punkte f ja k ei kohaldata EFTA riikide suhtes;
                                    
                                 
                                       g)
                                    
                                    
                                       artikli 5 lõike 1 punktis h viidatud liigitus tehakse vähemalt esimese kuue numbrini;.
                                    
                                 
                                       h)
                                    
                                    
                                       artikli 5 lõike 1 punkti l ei kohaldata Liechtensteini suhtes;
                                    
                                 
                                       i)
                                    
                                    
                                       artikli 5 lõike 1 punkti m alapunkti ii ei kohaldata EFTA riikide suhtes;
                                    
                                 
                                       j)
                                    
                                    
                                       artikli 5 lõike 1 punkti m alapunkti iii ei kohaldata Liechtensteini suhtes;.
                                    
                                 
                                       k)
                                    
                                    
                                       artiklit 6 ei kohaldata statistiliste andmete suhtes, mille kogumisest EFTA riigid on vabastatud artikli 5 alusel;
                                    
                                 
                                       l)
                                    
                                    
                                       artiklit 7 ei kohaldata EFTA riikide suhtes;
                                    
                                 
                                       m)
                                    
                                    
                                       artikli 9 lõiget 2 ei kohaldata Liechtensteini suhtes;
                                    
                                 
                                       n)
                                    
                                    
                                       Liechtensteini puhul ei levitata artiklis 10 käsitletud statistilisi tulemusi, mis võimaldavad eksportijaid ja importijaid kaudselt kindlaks teha, isegi kui importija või eksportija pole vastavat taotlust esitanud, ja teavet levitatakse üksnes harmoneeritud süsteemi kahenumbrilisel tasemel.”
                                    
                                 
                     
         
               3)
            
            
               Uue punkti 8a (nõukogu määrus (EÜ) nr 1172/95) tekst jäetakse välja alates 1. jaanuarist 2012.
            
         Artikkel 2
   Määruse (EÜ) nr 471/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. oktoobril 2011. aastal, tingimusel et EMP Ühiskomiteele on edastatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. september 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 262, 6.10.2011, lk 61.
   
      (2)  ELT L 152, 16.6.2009, lk 23.
   
      (3)  EÜT L 118, 25.5.1995, lk 10.
   
      (4)  Põhiseadusest tulenevaid nõudeid ei ole nimetatud.